కె. నారాయణ స్వామి

కళత్తూరు నారాయణ స్వామి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 ఎన్నికల్లో గంగాధరనెల్లూరు నియోజకవర్గం నుండి ఎమ్మెల్యేగా గెలిచి, 2019 జూన్ 8న ఉప ముఖ్యమంత్రిగా, ఎక్సైజ్, కమర్షియల్ ట్యాక్స్ శాఖ మంత్రిగా బాధ్యతలు స్వీకరించాడు.

జననం, విద్యాభాస్యం
కళత్తూరు నారాయణ స్వామి ఆంధ్రప్రదేశ్ రాష్ట్రం, చిత్తూరు జిల్లా, పుత్తూరులో 1949లో జన్మించాడు. బీఎస్సీ వ‌ర‌కు చదువుకున్నాడు.

రాజకీయ జీవితం
కళత్తూరు నారాయణ స్వామి కాంగ్రెస్ పార్టీ ద్వారా రాజకీయాల్లోకి వచ్చి 1994, 1999లో సత్యవేడు నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి ఓటమిపాలై 2004లో తొలిసారి అసెంబ్లీకి ఎన్నికయ్యాడు. ఆయన 2009లో సత్యవేడు నియోజకవర్గం నుండి ఓడిపోయాడు. 2014, 2019 శాసనసభ ఎన్నికల్లో గంగాధరనెల్లూరు నియోజకవర్గం నుండి ఎమ్మెల్యేగా గెలిచి, వై.ఎస్. జగన్మోహన్ రెడ్డి మంత్రివర్గంలో 2019 జూన్ 8న ఉప ముఖ్యమంత్రిగా, ఎక్సైజ్, కమర్షియల్ ట్యాక్స్ శాఖ మంత్రిగా బాధ్యతలు స్వీకరించాడు. ఆయన మంత్రిత్వ శాఖల పునర్వ్యవస్థీకరణలో భాగంగా 2021 అక్టోబరు 31న ఎక్సైజ్‌శాఖ మంత్రిగా బాధ్యతలు చేపట్టాడు.

మూలాలు

1949 జననాలు
చిత్తూరు జిల్లా నుండి ఎన్నికైన శాసన సభ్యులు
ఆంధ్రప్రదేశ్ రాజకీయ నాయకులు